CELEX: 32001D0006(01)
Language: hr
Date: 2001-07-05 00:00:00
Title: 2001/566/EZ: Odluka Europske središnje banke od 5. srpnja 2001. o izmjeni Odluke ESB/1998/4 o donošenju uvjeta zaposlenja za osoblje Europske središnje banke (ESB/2001/6)

01/Sv. 004
            
            
               HR
            
            
               Službeni list Europske unije
            
            
               21
            
         32001D0006(01)
   
               L 201/25
            
            
               SLUŽBENI LIST EUROPSKE UNIJE
            
            
               05.07.2001.
            
         
      ODLUKA EUROPSKE SREDIŠNJE BANKE
   
   od 5. srpnja 2001.
   o izmjeni Odluke ESB/1998/4 o donošenju uvjeta zaposlenja za osoblje Europske središnje banke
   (ESB/2001/6)
   (2001/566/EZ)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke (dalje u tekstu: „Statut”), a posebno njegov članak 36. stavak 1.,
   uzimajući u obzir prijedlog Izvršnog odbora Europske središnje banke (ESB),
   uzimajući u obzir doprinos Općeg vijeća ESB-a,
   budući da:
   
               (1)
            
            
               Statutom se Upravnom vijeću ESB-a, koje djeluje na prijedlog Izvršnog odbora ESB-a, dodjeljuje zadaća utvrđivanja i, prema potrebi, mijenjanja uvjeta zaposlenja za osoblje ESB-a (dalje u tekstu: „uvjeti zaposlenja”).
            
         
               (2)
            
            
               Odluka ESB/1998/4 od 9. lipnja 1998. o donošenju uvjeta zaposlenja za osoblje Europske središnje banke, kako je izmijenjena 31. ožujka 1999. (1) (dalje u tekstu: „Odluka ESB/1998/4”), sadržava pravila koja uređuju radne odnose između ESB-a i njegova osoblja.
            
         
               (3)
            
            
               U skladu s politikom transparentnosti koju provodi ESB, uvjeti zaposlenja za osoblje ESB-a stavljaju se na raspolaganje svim zainteresiranim stranama.
            
         
               (4)
            
            
               Javni pristup uvjetima zaposlenja znatno bi se pojednostavio njihovim objavljivanjem na internetskoj stranici ESB-a (http://www.ecb.int),
            
         ODLUČILO JE KAKO SLIJEDI:
   Članak 1.
   Članak 2. Odluke ESB/1998/4 stavlja se izvan snage. Umeće se novi članak 2., koji glasi:
   
      „Kao informacija svim zainteresiranim stranama, uvjeti zaposlenja za osoblje ESB-a dostupni su javnosti na internetskoj stranici ESB-a (http://www.ecb.int).”
   
   Članak 2.
   Ova se Odluka objavljuje u Službenom listu Europskih zajednica.
   
      Sastavljeno u Frankfurtu na Majni 5. srpnja 2001.
      
         
            Predsjednik ESB-a
         
         Willem F. DUISENBERG
         
      
   
   
      (1)  SL L 125, 19.5.1999., str. 32.